cyanic-selkie/wikianc huggingface dataset:
Basilan
Basilan er en filippinsk øy og provins i regionen Autonomous Region in Muslim Mindanao (ARMM) i landsdelen Mindanao. Nord før øya ligger Zamboanga City i provinsen Zamboanga del Sur, og i sørvest ligger øygruppen og provinsen Sulu. Provinssetet er i Isabela City.
Six (band)
Six er en irsk popgruppe som be dannet på fjernsynsprogrammet Irish Popstars i 2002. Programmet ble sendt søndagskvelder på RTÉ One høsten og vinteren 2001-02. Bandet ble ledet av Louis Walsh som også medvirket som dommer i fjernsynsprogrammet.
Basilan
Politisk inndeling
Basilan er delt i 2 "city" (bykommune) og 9 "municipalities" (landkommuner).
Six (band)
De kom ut med albumenet This Is It i 2001.
Kvalifisering til EM i fotball 2008, gruppe E
Gruppe E var én av syv kvalifiseringsgrupper til Fotball-EM 2008. De to beste lagene i hver gruppe var direkte kvalifisert til sluttspillet.
To lag som var med i VM 2006, England og Kroatia, ble trukket i denne gruppa sammen med Russland, som var med i VM 2002 og EM 2004 og Israel, som aldri hadde kvalifisert seg for et stort mesterskap fra Europa, men som var to poeng fra å kvalifisere seg i 2006. i tillegg til Estland, Makedonia og Andorra, tre lag som aldri hadde kvalifisert seg for et stort mesterskap.
Estland og Makedonia spilte den første kampen i gruppa den 16. august, og Makedonia vant 1–0 etter å ha tatt en «fortjent ledelse», mens Estland misbrukte sine sjanser. To uker senere slo England Andorra 5–0 i Manchester, etter at Andorra ikke klarte å angripe en eneste gang på 90 minutter. Flere kommentatorer i England mente at det nå var på tide å innføre en forkvalifisering for de dårligste lagene, men flere landslagstrenere var uenige i dette, og bare den greske landslagstreneren Otto Rehhagel ble sitert på at han støttet idéen. Ellers gikk Estland på sitt andre tap på hjemmebane, igjen med 0–1 etter at Israels Roberto Colautti satte inn en retur.
Fire dager etter spilte Israel sin første hjemmekamp, men grunnet konflikten mellom Israel og Libanon og den usikre sikkerhetssituasjonen i Israel ble kampen spilt på nøytral bane i Nijmegen. Det hindret ikke Israel i å slå Andorra 4–1; Andorra fikk sitt første mål etter 173 minutter kvalifiseringsfotball, men på det tidspunktet ledet Israel 4–0. Ellers slo England Makedonia 1–0, med hjelp av Peter Crouchs 11. landslagsmål på 14 kamper og forsvarsspiller Ashley Coles sene klarering på streken, og Russlands første kamp, mot Kroatia i Moskva, endte uavgjort 0–0.
I oktober ble det spilt to runder. Den første lørdagen i måneden tok England imot Makedonia på Old Trafford i Manchester, men gjorde det dårligere enn i bortekampen en måned tidligere. Makedonia klarte uavgjort 0–0 tross to stolpeskudd fra England, noe som ga Israel mulighet til å ta over ledelsen i gruppa. For å klare det måtte imidlertid Israel vinne i Russland, og det ble med uavgjort, etter at laget hadde ligget under i 79 av 90 minutter. Kroatia gikk opp på tredjeplass etter å ha tatt den største seieren i gruppa så langt med 7–0 hjemme over Andorra.
England beholdt dermed ledelsen i gruppa, og grunnet innbyrdes oppgjør fortsatte de å gjøre det selv etter tap 0–2 i Kroatia. England hadde knapt en målsjanse, og selv om det andre målet var en keepertabbe av Paul Robinson, hadde Robinson reddet England ved flere anledninger, ifølge BBCs Phil McNulty. Kroatia og Israel, som sto over denne runden var de to lagene med sju poeng fra tre kamper; England og Makedonia hadde sju poeng fra fire kamper, etter at Makedonia vant 3–0 i Andorra. Andorranerne fikk dermed sitt fjerde strake tap, mens Estland fikk sitt tredje med 0–2 i Russland.
Darumabreen
Darumabreen er en isbre beliggende på østsiden av Darumafjellet, om lag 14 kilometer øst for Kapp Omega på Kronprins Olav Kyst i Dronning Maud Land. Den ble kartlagt av en japansk ekspedisjon i 1957–59 som navnga den Nishi-naga-iwa-hyoga (Vestre Langknattbreen) sammen med Higashi-naga-iwa-hyoga (Langknattbreen) 5 kilometer lenger øst. Det norske navnet kommer av den kjente buddisten Daruma.
Kulturhistorie
Kulturhistorie er tradisjonelt betegnelsen på en disiplin innen historiefaget, som beskjeftiger seg med den menneskelige kulturs historie. Dette kan være dagligdags praksis så vel som finkultur, håndverk, kunst, arkitektur, religiøse og andre åndelige forhold og immateriell kultur.
I dag brukes termen (ved norske universiteter) som samlebetegnelse på de tidligere fagene folkloristikk (folkeminneforskning) og etnologi (folkelivsgransking). Kulturvitenskap er en annen term som brukes om mer eller mindre det samme forsknings- og undervisningsfeltet, blant annet ved Universitetene i Bergen og i Tromsø.
Kulturhistorie som fag reflekterer over hvordan fortidens og nåtidens mennesker har levd sine liv og gitt mening til sin egen tilværelse. Faget jobber med materialitet og praksis, fortelling, tradisjon og ritualer. Man forsøker å forstå enkeltmennesket som kulturelt vesen, som skaper og som viderefører av mentalitet og kulturelle praksiser.
Korn Ferry-touren
Korn Ferry-touren er en golftour som ligger på nivå under PGA-touren og omfatter profesjonelle herregolfere som ikke har kvalifisert seg til PGA-touren eller som har mistet plassen på PGA-touren fordi de ikke har tjent nok penger.
Touren har tidligere hatt navn som Ben Hogan-touren (til minne om golflegenden Ben Hogan), Nike-touren og Buy.com-touren (de to siste som resultat av salg av navnerettighetene til hhv. Nike og Buy.com). Det forrige navnet Nationwide-touren kom fra salget av navnerettighetene til forsikringsselskapet Nationwide Mutual Insurance Company. I juni 2012 overtok internettleverandøren Web.com som hovedsponsor for Web.com-touren, og i juni 2019 overtok Korn Ferry som ny hovedsponsor for Korn Ferry-touren.
Martin Högberg
Martin Högberg (født 1912, død 1. desember 1999 i Stockholm) var en svensk frelsesoffiser. Han hadde lederstillinger både i Vest-Tyskland og Sveits og var sjef for Frelsesarmeens internasjonale offiserskole i London. Fra 1979 til 1981 var han nestkommanderende for Frelsesarmeen i Sverige og fra 1982 var han leder med rang som kommandør for Frelsesarmeen i Norge, Færøyene og Island.
Arthur Scherbius
Arthur Scherbius (født 30. oktober 1878 in Frankfurt am Main, død 13. mai 1929 i Berlin) var en tysk oppfinner og bedriftseier. Han studerte elektroteknikk ved Technische Universität München og ved ETH i Zürich. Han ble promovert til dr. ing. ved Technischen Hochschule Hannover.
Hans doktoravhandling: Vorschläge zum Bau eines indirekt wirkenden Wasser-Turbinen-Reglers (Forslag til en indirektevirkende regulator for vannturbiner) ble levert 14. juli 1904. Den 9. juli 1923 grunnla han Chiffriermaschinen-Aktiengesellschaft (Krypteringsmaskinselskapet) i Berlin i W.35 Steglitzer Str. 2.
Allerede den 23. februar 1918 anmeldte han sitt første patent til en krypteringsmaskin som var basert på rotorprinsippet og oppkalte denne etter det greske ordet „αίνιγμα“ (på norsk «gåte») for ENIGMA. I 1927 ervervet hans firma rettighetene til en rotorkrypteringsmaskin, oppfunnet av Hugo Koch.
Scherbius døde den 13. mai 1929 i en ulykke. Han mistet kontrollen over hestevognen sin og traff en mur. Han fikk dødelige indre skader.
Swedish Metal Aid
Swedish Metal Aid var en gruppe svenske hardrockere som gikk sammen for å hjelpe de sultrammede i Etiopia økonomisk. Initiativtaker til prosjektet var musikkjournalisten Stefan Johansson. Sangeren Joey Tempest fra Europe skrev låten «Give a Helpin’ Hand», som kom ut som singel i september 1985. Kee Marcello fra Easy Action var produsent på låten. Det store publikum i Sverige opplevde låten for første gang da den ble fremført i programmet Nöjesmassakern på SVT i oktober 1985.
Kuqa kullkraftverk
Kuqa kullkraftverk er et kullkraftverk i Kuqa-fylket i provinsen Xinjiang i det nordvestlige Kina. Det har en installert produksjonskapasitet på 270 MW fordelt på to like store turbiner.
Operatør er selskapet China Guodian Corp.
Tigré
Tigré er et semittisk språk som snakkes i Eritrea og Sudan av omkring 1,5 millioner mennesker.
Språk er i nær slekt med tigrinja; de bruker blant annet samme skriftspråk, ge'ez, selv om noen tigre-folk bruker det arabiske alfabetet.
Michael Jonzon
Michael Jonzon (født 21. april 1972) er en svensk profesjonell golfspiller med seire på blant annet Europatouren.
Eerikki Koivu
Eerikki Koivu (født 29. desember 1979, Karleby i Finland) er en norsk, finskfødt tidligere ishockeyspiller i den norske eliteserieklubben Lørenskog Ishockeyklubb. Han kom til klubben før 10/11-sesongen og spilte til 11/12-sesongen. Koivu var også med i den norske landslagstroppen i VM i Slovakia i 2011. Tidligere klubber: Jyväskylä, ASG Angers, Hermes Kokkola, Hokki Kajaani og Storhamar 2007-10.
Hvite nøkkeroser
Hvite nøkkeroser er en slekt planter i nøkkerosefamilien. Gruppen er nært beslektet med Nuphar. Frukten hos hvite nøkkeroser synker under vannflaten umiddelbart etter at blomsten lukker seg, mens hos Nuphar holdes frukten over vannflaten til den modnes.
Fausto Radici
Bare tre år gammel mistet Radici synet på det venstre øyet på grunn av grønn stær. Til tross for dette utviklet Radici seg til en av verdens fremste slalåmkjørere. Han vant europacupen i alpint sammenlagt sesongen 1972/73. Sammen med landslagskollegene Gustav Thöni og Piero Gros var han på midten av 1970-tallet en av få alpinister som var i stand til å ta opp kampen med svenske Ingemar Stenmark.
Radici oppnådde for første gang en plassering blant de 10 beste under et storslalåmrenn i Val-d’Isère i 1973. Senere var det først og fremst slalåm han hevdet seg i. Mellom desember 1973 og januar 1978 oppnådde han 29 topp 10-plasseringer. Han hadde bare én olympiadeltakelse, under OL 1976 i Innsbruck. Han var en av favorittene til å ta slalåmgullet, men kjørte ut. I storslalåm endte han på 7.-plass.
Curaçao og Sint Maartens sentralbank
Curaçao og Sint Maartens sentralbank (nederlandsk: Centrale Bank van Curaçao en Sint Maarten) er sentralbanken for de to karibiske landene Curaçao og Sint Maarten. Fram til 2010, da De nederlandske Antiller ble oppløst, var den sentralbank for De nederlandske Antiller, under navnet Bank van de Nederlandse Antillen.
Valutaen antillansk gylden skal bli erstattet av karibisk gylden.
Historie
Selv om Nederland koloniserte Sint Maarten i 1631 og Curaçao i 1634, var de fleste av koloniene av liten økonomisk viktighet fram til begynnelsen av 1800-tallet. Det foregikk mye handel i disse koloniene, og Curaçao var en åpen havn der råvarer fra Latin-Amerika og Karibia ble byttet mot varer fra Europa. Det ble dermed mange ulike valutaer i omløp, og siden Curaçaos import var større enn eksporten var det stadig mangel på mynter der. Noen handelsfolk utnyttet dette, og lagde deres egne betalingsmidler i form av kredittnotaer, som ble utgitt med høy rente. Kong Vilhelm ønsket at Curaçao skulle bli et handelssentrum, og for å få orden på pengesituasjonen der foreslo han i 1826 å etablere en bank der for å organisere koloniens pengesituasjon.
Den 6. februar 1828 ble banken etablert i Fort Amsterdam. Administrasjonen av kolonien lå også her. Banken hadde ikke noe offisielt navn, men var kjent som Bank van Leening («Kredittbanken»). Banken hadde som formål å fremme handel i kolonien Curaçao ved å skaffe kapital.
Bankens oppgaver har endret seg gjennom årene. I 1907 fikk banken navnet Curaçaosche Bank, og fikk formalisert sin enerett til å utstede valuta. I 1937 ble bankens pengesedler offisielt ansett som gyldige betalingsmidler mellom private aktører, mens de tidligere kun hadde vært offisielt godtatt av regjeringen. Fram mot andre verdenskrig fikk banken gradvis flere oppgaver, og ved inngangen til krigen hadde banken i oppgave å styre pengemengden i sirkulasjon, forvaltet regjeringens gull- og sølvreserver, og jobbet for å holde rentenivået på et slikt nivå at bankene kunne ha en akseptabel margin.
Etter andre verdenskrig fikk banken også gradvis mer rollen som lender of last resort, og dreide mer fra å være en bank for personer til å være «bankenes bank».
Sentralbanken har i dag en selvstendig rolle.
Målsetting og oppgaver
Sentralbankens hovedoppgaver er å opprettholde verdien av antillansk gylden, samt å fremme et velfungerende pengesystem i landene Curaçao og Sint Maarten. Siden 1971 har valutaen vært bundet mot den amerikanske dollaren, med et vekslingsforhold på 1,79 NAf/$.
Sentralbanksjef
Emsley D. Tromp ble i 1991 utnevnt til president i sentralbanken. Han overtok da for Vimy Antonio Servage, som hadde hatt denne stillingen siden 1986. I oktober 2017 ble Tromp suspendert fra stillingen som sentralbanksjef.
Snivy
Snivy er en gresstype-pokemon i nintendospillene Pokemon Black & White. Den holder til i Unova-regionen. Den er en av de tre startpokemon. Den har en spiss nese og brune øyne. Dens utviklinger er Servine og Serperior.
Padling under Sommer-OL 1996
Padling under Sommer-OL 1996. Padling var med som olympisk øvelse for trettende gang under OL-1996 i Atlanta. Det ble konkurrert om 16 olympiske titler. Det var fem klasser for kajakk og fire i kano for herrer og tre i kajakk for kvinner på flatvann. I slalåm var det tre for menn og en klasse for kvinner. Tyskland ble beste nasjon med fem gullmedaljer foran Tsjekkia med tre.
Tiechanggou kullkraftverk
Tiechanggou kullkraftverk er et kullkraftverk i Tacheng-fylket i provinsen Xinjiang i det nordvestlige Kina, ikke langt fra grensen mot Kasakhstan. Det har en installert produksjonskapasitet på 74 MW fordelt på tre turbiner – 1 x 50 MW og 2 x 12 MW.
Operatør er selskapet China Guodian Corp.
Håreina holdeplass
Håreina holdeplass på Flåmsbana i Aurland ble åpnet i 1941 da begrenset persontrafikk ble startet på strekningen.
Håreina holdeplass er nærmeste stoppested til Flåm kirke og brukes av turister i den forbindelse. Den har også noe bedre passasjergrunnlag blant fastboende enn andre stasjoner på nedre del av banen.
Smil (andre betydninger)
Smil, SMIL osv. kan referere til:
Haukørn
Haukørn (latin: Aquila fasciatus) er en haukefugl i haukefamilien.
Fuglen er rangert som «Livskraftig» på IUCNs rødliste, og regnes ikke som en direkte truet art.
Maxfield Parrish
Maxfield Parrish (født 25. juli 1870, død 30. mars 1966) var en amerikansk maler og illustratør. Han er særlig kjent for sine dekorative og romantiske illustrasjoner, blant annet til eventyr for barn, utført som oljemalerier i klare farger og ofte dramatiske komposisjoner. Parrish var fast illustratør i Collier's
Parrish studerte ved Howard Pyles klassiske illustrasjonsskole Brandywine School.
Wesselburener Deichhausen
Wesselburener Deichhausen er en landsby og kommune i kretsen Ditmarsken i Schleswig-Holstein, Tyskland. Wesselburener Deichhausen hører under Büsum-Wesselburens amt, og lå før 1. januar 2008 i Wesselburens amt. 31. desember 2008 hadde kommunen 139 innbyggere.
Kommunen består av ortsteilene Wesselburener Deichhausen, Hartenkröge og Hassenbüttel. Det er uklart når landsbyen ble grunnlagt, men det anslås at dette var i middelalderen.
Valhalla – Nordisk Ministerråds portal for barne- og ungdomskultur
Valhalla er Nordisk ministerråds portal for barne- og ungdomskultur. Portalen inneholder bidrag fra Danmark, Finland, Færøyene, Grønland, Island, Norge, Sverige og Åland. I portalen finnes det meste som skjer i de unges Norden innen arkitektur og design, billedkunst, dans og teater, det flerkulturelle, film og media, forskning og utdanning, lek og bevegelse, litteratur og musikk.
Portalen henvender seg mest til voksne som arbeider med barne- og ungdomskultur, men også ungdom og andre som er interesserte i området kan ha nytte av portalen. Valhallas formål er
This Is It (Six-album)
This Is It er det første og eneste albumet fra popgruppa Six, utgitt i 2001.
Valhalla – Nordisk Ministerråds portal for barne- og ungdomskultur
• å gi informasjon om barne- og ungdomskultur i Norden • å gi informasjon om nasjonale aktiviteter av nordisk relevans • å spre idéer og erfaringer blant alle som arbeider med barn, ungdom og kultur i Norden • å skape muligheter for kontakter og nettverksdannelse innen området
Valhallas redaksjon består av en ledende nordisk redaktør og nasjonale redaktører i de nordiske land og i de selvstyrende områder. De nasjonale redaktører er ansvarlige for nasjonale nyheter og arrangementer. For spørsmål om Valhalla generelt samt nordiske informasjoner kontakt hovedredaktør Tarja Terävä. Valhalla administreres av Nifin – Nordens institut i Finland.
Ideelt Sett
Ideelt sett er et digitalt nyhetsbrev som ble etablert i 2005, og utgis av Stiftelsen Soria Moria.
Målgruppen er ansatte i organisasjoner, leverandører og andre som har interesser i ideell sektor. Ideelt Sett sendes også til flere eksterne nyhetsredaksjoner som benytter nyhetsbrevet som referansekilde for egne nyheter. Nyhetsbrevet har vært medlem av Fagpressen siden januar 2010.
Nyhetsbrevet utgis ca 40 ganger i året og hadde pr juli 2011 1 300 registrerte mottakere.
The Official International Queen Fan Club
The Official International Queen Fan Club er den offisielle fanklubben for rockebandet Queen.
Den har base i London, England, og ble startet i 1973 av Pat og Sue Johnstone like etter at Queen ga ut sitt første album. Medlemstallet har på verdensbasis vårt oppe i 20 000 medlemmer. Det blir sendt ut magasiner hvert kvartal med siste nytt om bandet, tilbud om bandartikler, og med en personlig hilsen fra et av medlemmene i bandet. På slutten av 1980-tallet begynte de med årlige samlinger (conventions) på ulike steder i England, og dette holder de på med ennå.
Ifølge Guinness rekordbok er klubben den fanklubben for rockeband som har vart lengst.
Weihuliang kullkraftverk
Weihuliang kullkraftverk er et kullkraftverk belliggende litt nord i forstaden Shuimogou, øst i millionbyen Ürümqi, i provinsen Xinjiang i det nordvestlige Kina. Det har en installert produksjonskapasitet på 250 MW fordelt på to like store turbiner.
Johannes Itten
Johannes Itten (født 11. november 1888 i Zürich, død 25. mars 1967 i Zürich) var en sveitsisk maler, designer og kunstpedagog.
Han fikk stor betydning for flere yngre kunstnere gjennom sin undervisning, blant annet ved oppbygginga av Bauhaus-skolen fra 1919 til 1922, og siden gjennom flere bøker, særlig Kunst der Farbe fra 1961, der han presenterer sine egne fargeteorier. Ittens fargelære brukes fremdeles på de fleste kunstfagskoler over hele verden.
Johannes Ittens malerier, som ofte er eksperimenter med geometriske former, farger og komposisjon, ble stemplet som entartete Kunst, det vil si «utartet» og uønsket, i Hitler-Tyskland. 18 verk ble beslaglagt.
Itten bekjente seg for øvrig til Mazdaznan, en amerikansk kultretning innen Zoroastrianismen.
Polarsnipe
Biologi
Polarsnipen bygger reiret på bakken ganske nær vann. En grunn grop kles med løv og mose. Hunnen legger 3-4 egg. Begge foreldrene ruger eggene. Før ungene er flyvedyktige forlater hunnen reiet. Etter at ungene har blitt flyvedyktige starter hannen trekket mot sør. Ungene må senere foreta trekket på egen hånd.
Trusler
Polarsnipe vurderes til kategori sterkt truet (EN) basert på kriteriet D1 (50-250 reproduserende individer). Kategorien nedgraderes til sårbar (VU°) på grunn av den store bestanden på Grønland. Endringen fra rødlista i 2015, hvor arten ble kategorisert som kritisk truet (CR) og nedgradert til sterkt truet (EN°), skyldes nytt bestandsestimat for arten på Svalbard (Bangjord et al. 2015). Det er behov for bedre kunnskap om artens forekomst og status på Svalbard. Ingen rødlistevurdering på fastlandet på grunn av ingen hekking, bare rasting under trekket.
Inndeling
Inndelingen følger HBW Alive og er i henhold til Piersma & Bonan (2019), som i hovedsak følger studien av Gibson & Baker (2012) og klassifiseringen til Banks (2012).
Tigrinja (språk)
Tigrinja er et semittisk språk som tales i Eritrea og Etiopia. Det er offisielt språk i Eritrea og i Tigrayregionen i Etiopia. Språket brukes også av utvandrere fra disse stedene, blant annet jødisk-etiopiske Beta Israel i Israel.
Tigrinja skrives med geez-skrift.
Serie A 1960–1961
Serie A er den italienske toppdivisjonen i fotball. Den ble opprettet i 1898. Det italienske fotballforbundet står for organiseringen av ligaen.
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Lister over norske TV-programmer
Ulike lister over norskproduserte TV-programmer. Hovedlistene er inndelt alfabetisk, men kan justeres kronologisk eller sjangermessig. I tillegg er det en del andre lister som er inndelt etter forskjellige kriterier.
Morfologi (lingvistikk)
Den mest produktive sammensetningen i norsk er substantiv-substantiv. Eksempler kan være 'bokklubb', 'studenthybel', 'ølvom'. Den semantiske relasjonen mellom leddene i en slik sammensetning er som regel svært generell, og må bestemmes nærmere ut fra talerens pragmatiske kunnskaper. Det sammensatte ordet arver oftest betydning fra etterleddet.
Sammensatte ord kan også ha sammensetningsformativ mellom de to leddene, for eksempel; fartsbot, nattevakt. her er det henholdsvis 's' og 'e' som er formativ. Andre formativer er for eksempel: n-nedenfra, en-vestenfor, a-østafjells, i-lurifaks. Disse kalles også fugeformativer. De kan lette uttalen av en del sammensatte ord.
Skihopping
Skihopping er en vinteridrett tilhørende nordiske grener hvor utøveren, med ski på beina, starter med å kjøre ned et ovarenn, sittende på huk, som regel fra et stillas, ofte utstyrt med en startbom festet til en flyttbar avsats, og ut på et rampeformet hopp hvorfra utøveren tar sats (går fra huksittende til stående) og forsøker å sveve over kulen og deretter så langt nedover unnarennet som mulig før nedslaget (landingen), det hele gjennomført så stilfullt som mulig, og avslutter ved å renne ned overgangen og ut på sletta.
Utøveren får utregnet en poengsum, basert på et fastsatt antall lengdepoeng, som varierer med bakkens størrelse, og på stilkarakterer på en skala fra 1 til 20 stilpoeng, gitt av fem dommere. Fra og med 2010 gis det også et tillegg/fratrekk i poengsummen basert på vindforholdene (retning og styrke på ulike punkter i unnarennet) og hvilken avsats løperen starter fra.
Satsen, som er bevegelsen for å komme fra sittestilling brukt i ovarennet til oppreist stilling idet løperen forlater hoppet, regnes som den mest kritiske detaljen for et vellykket skihopp. Etter satsen følger rotasjonen for at kroppen og skiene skal være tilpasset det dynamiske lufttrykket underveis i den påfølgende svevfasen. Landingen skal helst utføres med et telemarknedslag, hvor løperen bøyer i knærne med den ene skien ført fremover. Denne teknikken ble brukt for å kunne stoppe en ubalanse forover eller bakover som kunne resultere i fall. Nå hindrer sko og bindinger i stor grad dette.
Skihopping kan være både en individuell øvelse og en lagkonkurranse, såkalt laghopping. Dessuten inngår skihopping som en av to øvelser i kombinert.
Teknisk utforming
En skibakke består ovenfra og ned av et stillas (av tre, betong eller snø), et ovarenn med radius, et hopp, en kul, et unnarenn, et konstruksjonspunkt, en overgang, en fallgrense og en slette. Konstruksjonspunktet (tidligere kalt kritisk punkt), forenklet betegnet som K-punktet eller bare K og egentlig en linje på tvers av bakken, er starten av overgangen. Det er altså det bratteste stedet i bakken. Dersom bakken har et bratteste parti over en gitt lengde, er K-punktet det nederste, bratteste stedet.
Lengste lovlige hopplengde, uten at omgangen blir kansellert og farten blir satt ned, settes normalt i forhold til konstruksjonspunktet, f.eks. 10 % over.
Bakketyper
Skihopping utøves i ulike bakkestørrelser. En skiller mellom småbakke (10 – 50 m), mellombakke (50 – 85 m), normalbakke (85 – 110 m), storbakke (110 – 160 m) og skiflygingsbakke (> 160 m). I verdenscupen konkurreres det i de tre sistnevnte typene bakker, i VM og OL i normalbakke og storbakke.
Utstyr
Hoppski er både spesielt lange og brede (konstant langs skien) i forhold til andre typer ski. Den har en lett bøyd tupp foran som skal hindre skien å bremse mot løssnø som for alle typer ski. Det er innført en regel for maksimalt tillatt skilengde for en hopper. Denne har endret seg litt over tid. Her er noen regler som har eksistert, i kronologisk rekkefølge (hvor Høyde betegner hopperens høyde i cm og Vekt er hopperens vekt med hoppdress og -sko i kg): Hoppsko, ofte betegnet hoppstøvler, har en kraftig støtte bak leggen, noe som forhindrer hopperen i å komme bakpå, samt hjelper ham til å holde bedre balanse. Man fester bindingen i støvelens tupp og med en hælstropp bak på støvelens hæl.
Hoppdresser er sydd på en slik måte at de slipper inn luft foran og demmer opp bak. Hensikten er å få en slags "vinge-effekt", så hopperen får mer luft å flyte på.
Dommere og poengsum
I konkurranser er det både lengdedommere for å anslå hoppets lengde (etter hvert med video som hjelpemiddel: videomåling) og stildommere som bedømmer stil på en skala fra 0 til 20. Et stående hopp skal gis minst 10 i stil. Lengde og stil er grunnlaget for poengsetting. Stilbedømningen fra tre av fem dommere (dårligste og beste verdi strykes) summeres og legges til lengdepoengene. Lengdepoengene regnes ut ved at bakkens k-punkt brukes som tabellpunkt. En hopplengde tilsvarende k-punktet gir 60 poeng. Forskjellen mellom hoppets målte lengde og k-punkt-lengden multipliseres med aktuell bakkes meterverdi og trekkes fra/legges til de 60 poengene.
Meterverdier
I Norge benytter kombinert hopp og spesielt hopp samme meterverdi. Unntak gjelder for bakker over 100 meter der kombinert hopp bruker meterverdien 1,2.
Vindmåling
Vindens styrke og retning har rimeligvis betydning for hvilken lengde som oppnås. For å redusere denne faktorens påvirkning på resultatene blir det gjort vindmåling på to eller tre steder i unnarennet. For en konkurranse settes det en nedre og øvre grense for hastighet i fartsretning på de ulike målepunktene. Paret av grenser betegnes gjerne korridor og kan være både motvind (gunstig) og medvind eller bakvind (ugunstig).
Sommerhopping
De senere årene har en bygd hoppbakker som også kan brukes om sommeren. Det anvendes spor av porselen i ovarennet og plast i unnarennet.
Historie
Skihopping regnes å ha oppstått i Morgedal, Telemark. Den første dokumenterte konkurransen foregikk i Trysil i 1862. Den første alminnelig kjente konkurransen ble arrangert i Husebybakken, Ullern, Oslo, i 1879. Opprinnelig inngikk hoppingen som del av et langrenn, og det ble ikke målt hopplengde, bare bedømt stil på en skala fra 1 til 5. Denne årlige konkurransen ble flyttet til Holmenkollen i 1892, og Holmenkollen har siden vært regnet som skisportens «Mekka».
Utvikling av teknikker
Skihopping ble tradisjonelt praktisert med skiene tilnærmet side ved side gjennom svevet. Armene ble aktivt brukt for å holde balansen, og det ble regnet som god stil at en veivet med armene.
Kongsbergknekk var en stil som ble utviklet på Kongsberg på begynnelsen av 1920-tallet av Jacob Tullin Thams og Sigmund Ruud. De begynte å hoppe mer framoverlent enn tidligere, utført med en karakteristisk knekk i hoften. Armene holdt de ut til siden eller framover. Kongsbergknekken var den dominerende hoppstilen fram til finnestilen, med strak kropp og armene lagt bakover langs kroppen, overtok på 1950-tallet. Noen prøvde å ha armene framover mot slutten av svevet for bedre flyt (f.eks. Helmut Recknagel).
Den hopperen som kanskje særlig var kjent for Kongsbergknekken var Birger Ruud. Andre kjente hoppere med denne stilen var Kaare Walberg, Alf Andersen og Sven Selånger. Også Karl Hovelsen, som bodde i USA fra 1905 til 1922, og ble en pioner for skisporten der, hoppet med knekk i hoften. Sepp Bradl brukte teknikken da han i 1936 var den første som hoppet over 100 meter.
Hoppnormen ble ikke tilpasset Kongsbergknekken (med svak bøyning i hoften) før i 1936. Fra 1918 og fram til da hadde normens ideal vært å hoppe med strak kropp, ev. kombinert med opptrekk av beina.
Svenske Jan Boklöv lanserte dagens V-stil hvor skiene vinkles utover i en V. Alle hoppere gikk etter hvert (rundt 1990) over til denne stilen ettersom den hadde klare aerodynamiske fordeler og bidro til større lengder. I starten var vinkelen ganske liten, men den økte etter hvert. I 2004 ble begrepet W-stil lansert for en stil hvor det er en viss avstand mellom bakre skiender, nå ofte kalt H-stil.
Aerodynamiske hensyn er blitt stadige viktigere etter hvert som hopplengdene har økt. Nå blir flere faktorer regulert: skilengde kontra hopperens høyde og vekt, skidressenes romslighet og gjennomstrømningsgrad.
En annen påfallende endring fra tidligere er at hopperne nå sitter i ovarennet med armene bakover, mens armene tidligere var rettet fremover. Denne teknikken som reduserer luftmotstanden ble først tatt i bruk i et internasjonalt hopprenn av Heinz Wosipiwo under VM 1974 i Falun.
Skihopping for kvinner
Helt frem til 1990-tallet ble jenter/kvinner nektet å hoppe på linje med mannlige hoppere. Først i 1998 var det en uoffisiell kvinneklasse i junior-VM, og året etter ble den første sammenlagtturneringen for kvinner, Ladies Grand Prix, holdt. Sesongen 2004/05 startet kontinentalcupen for kvinner opp. I 2009 ble det første offisielle VM-rennet for kvinner (senior) arrangert, men kvinnene fikk ikke hoppe under OL i Vancouver i 2010.
Det første offisielle verdenscuprennet for kvinner skjedde i Lysgårdsbakkene på Lillehammer 3. desember 2011. Vinneren Sarah Hendrickson fra USA ble historisk med sin seier i dette rennet. Beste norske utøver ble Anette Sagen med sin 8.-plass.
Nytt i VM-sammenheng er mixed-konkurransen der to kvinnelige og to mannlige hoppere representerer hvert sitt land. Det første VM av denne typen ble arrangert i 2013 og vinner ble Japan med Norge på 4.-plass.
Skihoppings geografiske utbredelse
Kart generert med data og funksjonalitet fra: Wikidata Skihopping drives av naturlige årsaker i de deler av verden som har et klima som egner seg for vinteridrett. Dette til tross for at moderne hoppbakker med plastmatter åpner muligheter for å drive idretten også i land som ikke har snø. Verdens fremste skihoppnasjoner for tiden er Tyskland, Østerrike, Norge, Polen og Slovenia. Andre land med lange tradisjoner for skihopping er Finland, Sverige, Russland, Tsjekkia, Italia, Sveits, Frankrike, Japan, USA og Canada. De siste årene er Sør-Korea kommet med som en aktiv skihoppnasjon. Andre land som har eller har hatt en viss aktivitet innen skihopping, og som også har hatt deltakere i verdenscupen, er Estland, Ukraina, Belarus, Kasakhstan, Slovakia, Ungarn, Romania, Bulgaria og Spania. Skihopping drives på lavt nivå også i land som Kina, Georgia og Kirgisistan. Selv land som Storbritannia og Nederland har vært representert i verdenscup og mesterskap, og Tyrkia arrangerte Vinteruniversiaden i 2011, og bygde et skihoppanlegg av internasjonal standard. Vinter-OL 1984 ble arrangert i Sarajevo i Jugoslavia, nå Bosnia-Hercegovina, men Bosnia har aldri hatt noe aktivt miljø for skihopping.
De landene som har arrangert verdenscuprenn er Canada, Finland, Frankrike, Italia, Japan, Kasakhstan, Norge, Polen, Russland, Slovakia, Slovenia, Sveits, Sverige, Sør-Korea, Tsjekkia, Tyskland, USA og Østerrike. I tillegg har altså Bosnia-Hercegovina (da i Jugoslavia) arrangert vinter-OL.
Kilde: FIS
Støper
En støper driver med støping av metaller av detaljer av ulik jernkvalitet.¨ Utdanningen tar 2 år på Teknikk og industriell produksjon og 2 år i lære for å bli støper. Lønnen varierer fra om lag 250 000 til 350 000 i året (2007).
Yrket er et urgammelt yrke som går tilbake 5000 år bak i tid.
Ernæringsterapi
Ernæringsterapi er en alternativ terapiform som gir råd om kosthold og kosttilskudd. Ernæringsterapeut er i motsetning til klinisk ernæringsfysiolog ingen beskyttet tittel, så hvem som helst kan kalle seg ernæringsterapeut.
Den doble nobelprisvinneren Linus Pauling regnes som opphavsmann til den varianten av ernæringsterapi som kalles ortomolekylær medisin og som særlig konsentrerer seg om høye doser av vitamin C. Dette er en terapiform som ikke har vitenskapelig støtte, og i enkelte fagmiljøer regnes dette som kvakksalveri som også medfører betydelig helserisiko. Men sammenligner man ernæringsterapi med helserisikoen som er forbundet med medikamenter, så kan man slå fast er ernæringsterapi er ufarlig. Ti prosent av innleggelsene ved medisinske avdelinger i norske sykehus skyldes legemiddelfeil. Ernæringsterapi har stort fokus på mat, matkvalitet, bearbeiding og tilberedning av mat.
Utdanning
I Norge har Tunsberg Medisinske Skole en utdannelse til ernæringsterapeut. Blant lærerne er Jens Veiersted, Dag Viljen Poleszynski, Kenn Halstensen og Fedon Lindberg.
Schwarzburg-Rudolstadt
I 1900 hadde Schwarzburg-Rudolstadt et areal på 941 km² og 93 059 innbyggere. Av befolkningen var 98,5 lutheranere. Bilkjennetegn var SR.
Det lille fyrstedømmet bestod av to herskap, kalt Oberherrschaft og Unterherrschaft. Det øvre herskapet bestod av 735 km² med byene Rudolstadt, Bad Blankenburg, Königsee, Oberweißbach, Schwarzburg og Stadtilm, og i tillegg hørte eksklavene Angelroda, Elxleben, Leutenberg og Weißbach bei Leutenberg til herskapet. Det nedre herskapet bestod av 206 km² med byene Frankenhausen og Straußberg, og i tillegg hørte eksklavene Schlotheim og Immenroda til herskapet.
Fredløse hjerter
Fredløse hjerter er en roman skrevet av Margit Sandemo i 1966. Originalens tittel var Vredens natt, og den har blitt publisert i flere ukeblader i Norden, samt ulike bokutgaver.
Det er en kjærlighetsroman med handling fra 1400-tallet, om opprøret mot danskeveldet i Norge. Kong Kristians danske vasaller har pint det norske folket over lang tid, og nordmennene reiser seg til opprør. Hovedpersonen er den adelige Magnus Maar, og hans trofaste følgesvenn Endre, som kidnapper den unge vakre fyrstinne Maria av Brantenberg, gift med en av den danske kongens fogder. En flukt begynner for trekløvret, og en gryende kjærlighet oppstår til slutt mellom Maria og Endre. Deler av denne romanen er også lagt til Valdres. Den er utgitt som bok nr 3 i serien Margit Sandemos beste føljetonger.
Wesselburenerkoog
Wesselburenerkoog er en kommune i Ditmarsken i delstaten Schleswig-Holstein i Tyskland. Wesselburenerkoog tilhører Büsum-Wesselburens amt.
Wesselburenerkoog er en polder (tysk: koog) ved elven Eiders munning i Nordsjøen. Wesselburenerkoog ble sikret med diker i 1862 og bebygd i 1863. Polderen tok store skader under en stormflo i 1962. Deretter besluttet delstatsmyndighetene i Schleswig-Holstein å utbedre flomvernet mot Nordsjøen og elvene. I 1973 stod en demning over Eider ferdig, så vannstanden i elven kunne reguleres. Veidemningen løper fra Wesselburenerkoog til Tönning i Nordfriesland.
Novokubansk
Novokubansk (russisk: Новокуба́нск) er en by i Krasnodar kraj i Russland. Den ligger ved elva Kuban, rundt 160 km øst for Krasnodar. Innbyggertall: 35 400 (folketelling 2002).
Byen ble grunnlagt i 1867 av tidligere soldater fra Kaukasus-krigene. Den fikk bystatus i 1966.
Byen ligger i et jordbruksområde, og den er et sentrum for den lokale næringsmiddelindustrien.
Økoregion
Økoregion (økologisk region), også kalt en bioregion, er et økologisk og geografisk definert område som er mindre enn en økosone og større enn et økosystem. Økoregioner dekker relativt store områder av land eller vann, og har særegne, geografisk forskjellige sammensetninger av naturlige miljøer og arter.
Økoregion er definert av faktorer som miljø, geologi og geografi. Økoregionene har sjelden klare, fastsette grenser, men er område der visse økologiske prosesser finnes sted. Økoregioner kan til i eksempel omfatte øygrupper, sjøer (både innsjøer og deler av hav), skogs- eller steppeområde og ørkener. WWF har utarbeid lister over ulike økoregioner i verden, slik som Global 200. Innenfor miljøvern er det viktig å verne om hver økoregion for å ta vare på arter og samspill som kun finnes der.
Ingvar Bøhn
Peter Ingvar Bøhn (født 27. juni 1838 i Ullensaker, død 26. september 1924) var en norsk folkehøgskolelærer, lyriker og komponist.
Bakgrunn
Han var av bondeslekt, men faren var lensmann og han fikk anledning til å gå på Hartvig Nissens skole der han tok examen artium i 1856. Han begynte å studere, men hadde dårlig helse og var mye syk. Først i 1867 tok han teologisk embetseksamen.
I 1885 ble han angivelig helbredet ved bønn og håndspåleggelse av snekker Andersen i Kristiania. Han var disippel av den svenske Fredrik August Boltzius, som var en kjent helbreder på den tiden. To år senere gav Bøhn ut boka Om underfulde helbredelser hvor han skriver mye om Boltzius og hans virksomhet.
Pedagog
I studietida hadde Bøhn blitt kjent med Christopher Bruun og vinteren 1868–69 var han lærer hos Bruun, som på den tiden hadde folkehøgskole på Sel i Gudbrandsdalen. Året etter startet han folkehøgskole i hjembygda Ullensaker og var lærer der i tre år. Fra 1874 til 1877 var han lærer på Hardanger Folkehøgskule hos Johannes Helleland, og fra 1877 var han atter lærer hos Brun på Vonheim i Gausdal. De tre siste årene skolen ble drevet (1893–1896) var han også skolestyrer. I denne perioden var dessuten Christopher Bruun, Kristofer Janson, Matias Skard og Frits Hansen lærere. Deretter var han sogneprest i Vestnes i Romsdal til 1908. Som pensjonist bodde han på Lillehammer og i Gausdal.
Han var den første som gav ut en nynorsk sangbok. Det er et lite, nesten ukjent hefte med nynorske sanger som ble utgitt allerede i 1869, men det er den reviderte utgaven, Norske Visor aat Skulom fra 1871 som er best kjent. I dag huskes han for melodien til folkevisa «Bendik og Årolilja», kanskje også for «Nordmanns-song» («I djupe dalar og grøne lider»).
Tofalarisk
Tofalarisk er et nesten utdødd nordtyrkisk språk som tales av tofalarene i Irkutsk oblast i Russland. Språket er i nær slekt med tuvinsk.
Challenge-touren
Challenge-touren er en golftour arrangert av organisasjonen PGA European Tour. Den er på nivå under Europatouren, og spillere som lykkes kvalifiserer seg til denne. Det utdeles poeng til verdensrankingen i golf for gode resultater i noen av turneringene på Challenge-touren.
Touren var introdusert i 1986 og var opprinnelig kalt for Satellite Tour. Rankingen var introdusert i 1989, hvor de topp fem rankete spillerne fikk medlemskap i Europatouren den påfølgende sesongen. Året etter ble touren omdøpt til Challenge-touren. Inntil i 1993 rankingen var basert på den enkeltes spillers flere beste resultater, men siden 1994 har det vært en normal pengeranking der alle resultater teller. I 2008 var de totale prispengene 6.017.393 Euro.
Spillere med gode resultater på Challenge-touren kvalifiserer til medlemskap på Europatouren den påfølgende sesongen. De som er topp 20 på rankingen sies å ha oppnådd Europatouren kortet; men i realiteten så er de topp 15 kvalifisert for flest turneringer, og de 16-20 noen færre. Men kategoriene er rerangert midtveis i sesongen. De siste 5 plassene ble lagt til i 2005 sesongen – tidligere var det kun topp 15 som kvalifiserte. Spillere som ender som 21-45 kan også oppnå å kvalifisere til noen turneringer på Europatouren med lavere prispenger. Spillere som vinner tre turneringer på Challenge-touren i en sesong blir overført til Europatouren umiddelbart samme sesong.
Tridactylidae
Tridactylidae er en gruppe av rettvingene (Orthoptera) og tilhører en familiegruppe blant  gresshoppene.
Utseende
Ganske små gresshopper (mindre enn 10 mm), glatte, brokete fargede i svart og hvitt, gult eller rødlig. Kroppen er noe flat, kroppsformen minner mest om sirisser men de er ikke nært beslektet med disse. Hodet er avrundet med runde eller ovale fasettøyne. Antennene er tynne og perlekjede-formede, omtrent så lange som hodet, og består av 11 ledd. Pronotum er kort og krage-aktig, forvingene vanligvis velutviklede med smale. Beina er kraftige med ganske tynne føtter (tarser). Frambeina er tilpasset graving med flate legger og små, to-leddete føtter. Mellombeina er forholdsvis lange og tykke med to-leddete føtter, bakbeina har meget kraftige lår, leggen har noen plateformede utvekster som er til hjelp ved svømming, føttene er tre-leddete. Bakkroppen har fire ganske lange vedheng i spissen.
Levevis
Disse små gresshoppene graver gjerne på fuktige steder, for eksempel elvebredder. De kan hoppe ganske langt og svømmer også bra.
Fossile arter
De fire kjente artene som utgjør gruppen Mongoloxyinae levde i kritt-tiden. Men det er ikke helt klart om disse bør regnes til Tridactylidae. De eldste fossile artene som helt åpenbart hører til i denne familien er Burmadactylus grimaldii fra kritt-tiden, Burma, og Guntheridactylus gruimalti fra tidlig eocen i Frankrike (Azar & Nel, 2008).
Systematisk inndeling
Tridactylidenes nærmeste slektninger er familien Ripipterygidae.
Tyr (andre betydninger)
Tyr har flere betydninger:
Lunden holdeplass
Lunden holdeplass på Flåmsbana i Aurland ble åpnet i 1942 da ordinær persontrafikk ble startet på strekningen.
Holdeplassen har lave passasjertall, men oppretteholdes inntil videre. Ny vurdering skal foretas innen 2019.
Stora Journalistpriset
Prisen er pålydende SEK 75 000, og deles ut i fire kategorier:
Historie
Prisen ble opprettet i 1966 etter ønske fra Albert Bonnier, Jr. I starten ble prisen delt ut i to kategorier: "Aviser" og "øvrige periodiske publikasjoner". I 1969 ble en tredje kategori for radio og tv etablert. I 1979 ble kategorien "tidsskrift|øvrige periodiske publikasjoner" delt i to kategorier, en for ukentlige tidsskrifter og en for spesial/organisasjonsmagasiner, samtidig som kategorien "radio og tv" ble delt i to kategorier, en for hver medietype.
I 1992 ble Lukas Bonniers Stora Journalistpris opprettet. Den tildeles for langvarige og fremdragende yrkesmessige bidrag innenfor journalistikken.
I 1998 ble kategorien for tidsskrifter igjen samlet og omdøpt til Nya medier.
I 2001 ble en tilsvarende pris etablert i Finland, under navnet Suuri Journalistipalkinto.
I 2002 ble priskategoriene totalt endret, da forskjellige kategorier for de ulike media, ble erstattet med helt nye kategorier:Årets Avslöjande, Årets Berättare, Årets Förnyare og Lukas Bonniers Stora Journalistpris.
Straumsnes (Tingvoll)
Straumsnes er en tidligere selvstendig kommune i Møre og Romsdal fylke, opprinnelig (fra 1837) del av Tingvoll formannskapsdistrikt.
1. januar 1866 ble Straumsnes skilt ut fra Tingvoll som egen kommune med 1 222 innbyggere.
1. januar 1868 ble en ubebodd del av Halsa kommune overført til Straumsnes.
1. januar 1964 ble Straumsnes og Tingvoll kommuner samt området på Aspøya fra Frei kommune slått sammen til den nye Tingvoll kommune. Straumsnes hadde ved sammenslåingen 1 160 innbyggere.
Ürümqi Changji kullkraftverk
Ürümqi kullkraftverk, også kjent som Changji kullkraftverk, eller alternativt Ürümqi Changji kullkraftverk er et kullkraftverk beliggende i Changji-hovedstaden nordvest i millionbyen Ürümqi, i provinsen Xinjiang i det nordvestlige Kina. Det har en installert produksjonskapasitet på 910 MW fordelt på fire enheter.
Først ble det 2006–09 bygget ut 600 MW fordelt på 2 x 330 MW, deretter ble det fram til 2011 bygget ut ytterligere 2 x 125 MW enheter i kraftverket. Anlegget leverer også fjernvarme.
Nancy Kerrigan
Nancy Ann Kerrigan (født 13. oktober 1969) er en amerikansk tidligere kunstløper. Hun har to OL-medaljer, sølv fra OL 1992 i Albertville, og sølv to år senere på Lillehammer. Hun ble amerikansk mester i 1993.
I Norge er hun kanskje mest kjent for å ha blitt slått ned i forkant av OL 1994. Overfallsmannen ble innleid av hennes konkurrent Tonya Hardings eksmann. Overfallet ble gjennomført for at Harding skulle overta Kerrigans plass på det amerikanske OL-laget. Begge fikk imidlertid delta, Kerrigan fikk sølv mens Harding endte på en 8 plass, etter å ha gått friløpet om igjen grunnet problemer med lissene. Hele episoden skapte en stor og medieprofilert kontrovers mellom de to.
Hun har deltatt som profesjonell i isshow som Champions on Ice, Grease on Ice, Broadway on Ice, Dreams on Ice og Skating with Celebrities.
Etter karrieren har hun jobbet som TV-reporter og hun har gitt ut to bøker, In My Own Words i 1996 og Artistry on Ice i 2002.
Lasarettmoen
Lasarettmoen (Ortslazarett Skoganvarre) ligger 2 km ovenfor Skoganvarre mot Karasjok. Området, som i dag er et frilufts-museum og en del av Fotefar mot nord, ligger på vestsiden av elva.
Fra parkeringsplassen ved E6 følger man en sti før man går over en hengebro inn til lasarettet. Her kan du se ruinene etter et av de største lasaretter Wehrmacht hadde i Finnmark. Anlegget var ikke fullført da tyskerne trakk seg tilbake fra Finnmark høsten 1944. De satte da fyr på, og sprengte anlegget. Området ligger urørt slik det ble forlatt og ruinene etter brakkene, rester av senger, ovner, rør og bygningsdeler er fremdeles synlig. De tyske legene ved lasarettet behandlet sårede soldater, men også lokalbefolkningen fikk behandling ved lasarettet. Informasjonsskilt er plassert ved parkeringsplass ved E6. Guidede turer kan bestilles via RiddoDuottarMuseat. Inne på området kom ny skilting i 2018. Du finner også utstillingen «Spor etter krig» i Lakselv sentrum hvor RiddoDuottarMuseat Porsanger Museum holder hus.
Stephen Foyn
Stephen Kjell Foyn (født 23. juni 1959 i Karlstad) er en norsk ishockeyspiller. Han ble kåret til Gullpuck-vinner i 1990. Han innehar rekorden for raskest scorede mål i norsk ishockey, etter at han i en kamp for Sparta mot Furuset satte pucken i mål etter 4 sekunder. Dette var også tangering av verdensrekorden for raskeste mål på toppnivå.
Klubber: Färjestad, Timrå IK, IL Sparta
Foyn eier og driver i dag serveringsstedet Foyn's på Alvim i Sarpsborg, og har en sønn som er løper i ishockey på norsk toppnivå.
Luhansk
Luhansk (ukrainsk: Луганськ; russisk: Луга́нск – Lugansk) er en by i det østlige Ukraina. Byen har 445 900 innbyggere (2004), og er administrasjonssentrum i Luhansk oblast.
1935–1958 og 1970–1990: Vorosjilovgradd
I periodene 1935 til 1958 og 1970 til 1990 het byen Vorosjilovgrad, oppkalt etter kommunistlederen Kliment Vorosjilov.